คือหนู มีเพศสัมพันธ์ กับแฟนประมาณ 4วันก่อน แต่เกิดถุงยางรั่วแต่เเฟนบอกว่า ชักออกทัน แต่ในความที่หนูกังวล แต่ไม่ได้รีบกินยาคุมฉุกเฉินทันที แต่ไปกิน ของอีกวันนัยเเล้วได้ 20 กว่านาที หลังจากทานยาคุมฉุกเฉิน ก็มีอาการปวดท้อง พอถึงวันที่มีตกขาวออกมาเยอะมาก และเป็นสีขาวเหมือนน้ำนม อยากทราบว่า อัตรายไหมคะ เเละอาหารแบยนี้บกบ่อกว่าเกิดอาการตั้งครรภ์หรือป่าวคะ เพราะเครียดมากๆๆๆ
สวัสดีค่ะ หากมีเพศสัมพันธ์ โดยใส่ถุงยางอนามัย แต่ถุงยางรั่ว ก็อาจมีโอกาสตั้งครรภ์ได้ แต่หากได้ทานยาคุมฉุกเฉินไป โดยที่ยังไม่เกิน 72 ชั่วโมงนับจากที่ได้มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะส่วนอาการปวดท้อง ที่เกิดหลังจากทานยาคุมฉุกเฉิน ถือเป็นผลข้างเคียงที่สามารถพบได้ค่ะ หากอาการหายไปแล้ว ก็ไม่ได้อันตรายอะไรสำหรับอาการตกขาวที่มีปริมาณมาก หากยังเป็นสีขาว และไม่มีอาการแสบหรือคันช่องคลอดร่วม ไม่มีอาการปวดท้องน้อย ก็ยังไม่น่าเป็นตกขาวที่ผิดปกติ แต่น่าจะเกิดจากการเปลี่ยนแปลงของฮอร์โมนซึ่งเป็นผลจากการทานยาคุมฉุกเฉินได้ค่ะ แนะนำควรสังเกตอาการไปก่อน หากตกขาวผิดปกติ คือมีสีเขียวเหลืองคล้ายหนอง มีแสบหรือคันช่องคลอดร่วม หรือมีปวดท้องน้อยร่วม ก็อาจเกิดจากการติดเชื้อในช่องคลอด หรือโรคติดต่อทางเพศสัมพันธ์ หรือมีมดลูกอักเสบ ซึ่งในกรณีนี้ ก็ควรไปพบแพทย์เพื่อตรวจค่ะส่วนเรื่องการตั้งครรภ์ โดยปกติ อาการของการตั้งครรภ์ จะเกิดตามหลังอาการขาดประจำเดือนไปแล้วประมาณ 2 สัปดาห์ ดังนั้น อาการตกขาวที่เกิดหลังจากที่มีเพศสัมพันธ์ไปไม่กี่วัน จึงไม่ใช่อาการของการตั้งครรภ์ค่ะ ทั้งนี้ การที่จะทราบว่า มีการตั้งครรภ์หรือไม่นั้น ก็ให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ